Ritratt: Muntaġġ mill-filmat ta' Rikordja  Wara waqfa ta' ġimagħtejn, is-serje Noli se tirritorna fuq TVM bit-tielet episodju tal-ewwel stġun fejn se nkunu qed niskopru wkoll min qatel lil Gina Barbara. Wara dan l-episodju, is-serje Noli se tkun qed twassal aktar każijiet li l-iskwadra polizjeska maħluqa minn Dr Michael Vella Haber u Evelyn Saliba La Rosa għal Rikordja se jkunu qed jinvestigaw. F'din is-sensiela l-forensika tilgħab rwol importanti ħafna. Għalhekk Rikordja ħassew li kellhom jirriflettu kemm jista' jkun dan kollu f'kuntest ta' drama. Għadek fiċ-ċans li tieħu sehem: Noli se jkompli b'kompetizzjoni mat-telespettaturi "Waħedna kien ikun aktar diffiċli biex naslu, u għalhekk tlabna lill-Korp tal-Pulizija għall-għajnuna. Ridna nitgħallmu kemm nistgħu l-affarijiet kif isiru u bgħatulna membru tat-tim forensiku tagħhom. M'għandniex kliem biex nirringrazzjawhom!" ikkummentat il-kumpanija tal-produzzjoni. Jaf jinteressak: Il-kelba tal-iskwadra ta' Noli ssir omm Fil-filmat li taraw hawn taħt tistgħu taraw siltiet mis-sessjoni li t-tim ta' Rikordja kellhom biex ikunu jistgħu jwasslu xeni realistiċi waqt din is-serje li tixxandar fuq TVM kull nhar ta' Tnejn fid-8.50pm.